《楚中作》
宋代·张俞

渺渺洞庭野，萧萧黄鹤楼。
水通云梦浦，人渡沔阳舟。
广泽侵吴壤，孤城接郢丘。
山分三楚断，溪入九江流。
寂寞休兵月，纷纭战国秋。
吴生来赤壁，魏武定荆州。
六代凭形势，群雄死寇仇。
凄凉帝子宅，浩荡襧衡洲。
万里浮云暮，千年故国愁。
武昌宫不见，麋鹿自群游。

作者简介：张俞（《宋史》作张愈），生卒年不详，北宋文学家。字少愚，又字才叔，号白云先生，益州郫（今四川郫县）人，祖籍河东（今山西）。屡举不第，因荐除秘书省校书郎，愿以授父而自隐于家。文彦博治蜀，为筑室青城山白云溪。著有《白云集》，已佚。